VEGA præsenterer
**WIINSTON bringer deres uundgåelige pophits til VEGA**
Den 15. maj tager den fremadstormende R&B-duo, WIINSTON, deres energiske og dragende liveshow med til Lille VEGA.

De to musikere i WIINSTON udgav sidste år deres andet album Jellyfish, der kom blot et halvt år efter den anmelderroste debut, Midnight Rocket, der bl.a. indeholdt hittet og P3s Uundgåelige-singlen ”Angelina”.

Det er gået stærkt for de to barndomsvenner efter de debuterede som liveband med en femstjernet koncert på SPOT Festival sidste år. Gaffa skrev om koncerten: *”Imponerende debutkoncert med internationalt potentiale”.*

Efterfølgende har sanger Daniel Richards og producer Alfred Thomas flirtet med et begejstret udland, modtaget roser fra prominente blogs og signet med Nate Albert der bl.a. arbejder med verdensstjerner som The Weeknd og Maggie Rogers.

Det musikalske projekt blev kickstartet i 2017 og lige siden har de to musikere udsendt cinematiske popbangers, der emmer af stemningsfuld R&B og hiphop, indsvøbt i en æstetisk og gennemtænkt visuel ramme.

De først toner blevet slået an i Alfred Thomas etværelseslejlighed. Det simple udgangspunkt giver genlyd i duoens frie tilgang til den kreative proces, hvor instinktet bliver dyrket. Duoen fortæller:

”Vi har ikke nogen egentlig formel på vores musik. Vi maler et billede, giver det følelser og stemninger, og leger rundt med det, til vi kan lide det. Musik skal komme hurtigt og intuitivt til os, ligesom teksten, der skal forme rammen.”

**Fakta om koncerten**
WIINSTON (DK)
Fredag d. 15. maj, 2020 kl. 20:00
Lille VEGA, Enghavevej 40, 1674 København V
Billetpris: 150 kr. gebyr
Billetsalget starter i dag via vega.dk og Ticketmaster